Aysén-hérað

Aysén-hérað (spænska: Región de Aysén eða Región de Aysén del General Carlos Ibáñez del Campo) er hérað í Suður-Síle. Íbúar eru 101.000 (2024) og er stærð héraðsins rúmir 108.000 ferkílómetrar. Höfuðstaðurinn er Coyhaique. Svæði héraðsins var það síðasta sem evrópskir landnemar námu í Síle (á 19. öld).

Landslag Aysén er jökulsorfið með fjörðum og jöklum. Þar eru Norður Patagóníu-jökull og
Suður Patagóníu-jökull sem eru einir stærstu jöklar heims á eftir Grænlandsjökli og Suðurskautslandinu. Búenos Aíres-vatn er stórt fjallavatn. Átta þjóðgarðar eru í héraðinu, þar á meðal Bernardo O'Higgins-þjóðgarðurinn.

Aysen héraði er skipt í 4 sýslur ( og 10 sveitarfélög):
Aysén-sýsla
Capitán Prat-sýsla
Coyhaique-sýsla
General Carrera-sýsla

Flokkur:Aysén-hérað